यूनियन मिनिस्टर बोले- भारत के लोकल बैंक इंडियन स्टार्टअप्स की मदद करें, उन्हें फंड दें
Silicon Valley Signature Bank's Failure;  Indian startups have deposited nearly 1 billion dollars or 8,254 crore rupees in Silicon Valley Bank (SVB) मुश्किलों में फंसे सिलिकॉन वैली बैंक (SVB) में भारतीय स्टार्टअप्स के करीब 1 बिलियन डॉलर यानी 8,254 करोड़ रुपए जमा हैं।
मुश्किलों में फंसे सिलिकॉन वैली बैंक (SVB) में भारतीय स्टार्टअप्स के करीब 1 बिलियन डॉलर यानी 8,254 करोड़ रुपए जमा हैं। इस बात की जानकारी भारत के यूनियन मिनिस्टर राजीव चंद्रशेखर ने दी है। चंद्रशेखर ने यह भी बताया कि उन्होंने वित्त मंत्री को सुझाव दिया है कि भारतीय स्टार्टअप्स के लिए अब देश के लोकल बैंकों को आगे आना चाहिए और उनको ज्यादा से ज्यादा फंड देकर उनकी मदद करनी चाहिए।
केंद्रीय इलेक्ट्रॉनिक्स और IT राज्य मंत्री राजीव चंद्रशेखर ने गुरुवार (16 मार्च) देर रात ट्विटर पर लाइव सेशन के दौरान कहा, 'मुद्दा यह है कि आने वाले महीने में अपनी सभी अनिश्चितताओं के साथ अमेरिकी बैंकिंग सिस्टम्स पर निर्भर रहने के बजाय, हम स्टार्टअप्स को भारतीय बैंकिंग सिस्टम में कैसे परिवर्तित कर सकते हैं? हमको भारतीय बैंकों पर निर्भरता बढ़ानी होगी।'
भारतीय स्टार्टअप्स का SVB में 1 बिलियन डॉलर से ज्यादा का फंड जमा
चंद्रशेखर ने कहा कि विदेशी बैंकिंग सिस्टम की अनिश्चितताओं के बढ़ने से सीधा असर बैंक पर निर्भर स्टार्टअप्स पर होगा। उन्होंने बताया कि उनके अनुमान के अनुसार, सैकड़ों भारतीय स्टार्टअप्स का SVB में 1 बिलियन डॉलर से ज्यादा का फंड जमा था।
देश के लोकल बैंकों को स्टार्टअप्स की मदद के लिए आगे आना चाहिए
यूनियन मिनिस्टर चंद्रशेखर ने बताया कि उन्होंने फाइनेंस मिनिस्टर निर्मला सीतारमण सुझाव दिया है कि SVB में फंड रखने वाले भारतीय स्टार्टअप्स के लिए अब देश के लोकल बैंकों को आगे आना चाहिए और उनको ज्यादा से ज्यादा क्रेडिट देकर उनकी मदद करनी चाहिए।
चंद्रशेखर ने इस हफ्ते 460 से ज्यादा स्टेकहोल्डर्स से की मुलाकात
चंद्रशेखर ने इस हफ्ते 460 से ज्यादा स्टेकहोल्डर्स से मुलाकात की, जिनमें SVB के डूबने से प्रभावित भारतीय स्टार्टअप्स भी शामिल थे। वे इन सभी की समस्याओं को सुनने के बाद एक बेहतर रास्ता निकालने के लिए केंद्रीय वित्त मंत्री से भी बातचीत कर चुके हैं।
भारतीय बैंकिंग सिस्टम भरोसेमंद और मजबूत 
बातचीत के दौरान चंद्रशेखर ने कहा था कि भारतीय बैंकिंग सिस्टम भरोसेमंद और मजबूत है। स्टार्टअप्स को इसका इस्तेमाल शुरू करना चाहिए। SVB के बंद होने से प्रभावित स्टार्टअप्स और इंडस्ट्री रिप्रेजेंटेटिव के साथ बातचीत में चंद्रशेखर ने प्रमुख मुद्दों पर चर्चा करने के साथ यह भी शेयर किया था कि कैसे नरेंद्र मोदी सरकार यह सुनिश्चित करने पर फोकस है कि हर स्टार्टअप इस मुश्किल दौर से सुरक्षित निकले।
हम पता लगाएंगे कि इस संकट से स्टार्टअप्स को कैसे बाहर निकालें
चंद्रशेखर ने स्टार्टअप्स से कहा था, 'हम वित्त मंत्री के साथ इंपोर्टेंट प्वाइंट्स को शेयर करेंगे और यह पता लगाएंगे कि इस संकट को कैसे कम किया जा सकता है। हम यह भी पता लगाएंगे कि भारतीय बैंकों, IFSC केंद्रित बैंकों या किसी अन्य भारतीय बैंक में आपकी अमेरिकी डॉलर की जमा राशि का ट्रांसफर कितनी आसानी से हो सकता है।'
उन्होंने आगे कहा था, 'आप में से उन लोगों के लिए, जिनकी जमा राशि पूर्ण रूप से वापस कर दी जाएगी, लेकिन उसकी कोई समय सीमा निश्चित नहीं है, हम इस विकल्प का पता लगाएंगे कि क्या कोई क्रेडिट लाइन अमेरिकी डॉलर या भारतीय रुपए में अवेलेबल कराई जा सकती है। हम यह भी देखने की कोशिश करेंगे कि क्या अमेरिका की तरह ज्यादा क्रेडिट प्रोडक्ट भारत में आपको अवेलेबल कराए जा सकते हैं।'
ये खबरें भी पढ़ें ...
सिलिकॉन वैली बैंक डूबने से मुश्किल में भारतीय स्टार्टअप: वहां ऐसे 60 स्टार्टअप के करीब 400 करोड़ जमा
सिलिकॉन वैली बैंक (SVB) क्राइसिस के कारण 60 से ज्यादा भारतीय स्टार्टअप्स को वित्तीय संकट का सामना करना पड़ रहा है। इसमें से 40 स्टार्टअप्स ऐसे हैं जिनके 2 करोड़ रुपए से 8 करोड़ रुपए SVB बैंक में जमा हैं। वहीं 20 स्टार्टअप्स के अकाउंट में 8 करोड़ रुपए से ज्यादा जमा हैं। इस तरह इन स्टार्टअप्स के बैंक में करीब 400 करोड़ रुपए जमा है। पूरी खबर पढ़ें...
US का सिलिकॉन वैली बैंक बंद: लगातार घाटे और फंडिंग न मिलने से शेयर 60% गिरे
अमेरिका का 16वां सबसे बड़ा बैंक- सिलिकॉन वैली बैंक को रेगुलेटर्स ने बंद करने का आदेश दिया है। कैलिफोर्निया के डिपार्टमेंट ऑफ फाइनेंशियल प्रोटेक्शन और इनोवेशन ने ये आदेश जारी किया है। बैंक की मूल कंपनी SVB फाइनेंशियल ग्रुप के शेयरों में 9 मार्च को करीब 60% की गिरावट आई। इसके बाद इसे कारोबार के लिए रोक दिया गया। ये अमेरिका के इतिहास में 2008 के वित्तीय संकट के बाद अब तक का सबसे बड़ा फेल्योर हैं। पूरी खबर पढ़ें...